अभिनेत्री दिव्या दत्ता हाल में श्याम बेनेगल की फिल्म 'संविधान-द मेकिंग ऑफ द कांस्टीट्यूशन ऑफ इंडिया' की स्क्रीनिंग के मौके पर प्रधानमंत्री मनमोहन सिह से मिलीं। यह मौका उनके लिए यादगार क्षण बन गया। दिव्या ने शुक्रवार तड़के ट्वीट किया, "संसद भवन में प्रधानमंत्री और राज्यसभा सदस्यों के लिए आज (गुरुवार) रखी गई श्याम बेनेगल की फिल्म 'संविधान' की स्क्रीनिंग का हिस्सा होना एक सम्मान की बात है। प्रधानमंत्री से बधाई पाना एक यादगार पल था। इस सुखद अनुभव के लिए आपका शुक्रिया श्याम बाबू।"